CELEX: 62010TA0389
Language: lv
Date: 2015-07-15 00:00:00
Title: Apvienotās lietas T-389/10 un T-419/10: Vispārējās tiesas 2015. gada 15. jūlija spriedums – SLM un Ori Martin/Komisija Konkurence — Aizliegtas vienošanās — Priekšspriegojuma tērauda Eiropas tirgus — Cenu noteikšana, tirgus sadale un apmaiņa ar konfidenciālu komercinformāciju — Lēmums, ar kuru konstatēts LESD 101. panta pārkāpums — Vienots, salikts un turpināts pārkāpums — Noilgums — 2006. gada pamatnostādnes naudas soda aprēķināšanai — Atbildības par pārkāpumu noteikšana mātesuzņēmumam — Samērīgums — Sodu un sankciju individualitātes princips — Neierobežota kompetence

14.9.2015   
            
            
               LV
            
            
               Eiropas Savienības Oficiālais Vēstnesis
            
            
               C 302/32
            
         Vispārējās tiesas 2015. gada 15. jūlija spriedums – SLM un Ori Martin/Komisija
   (Apvienotās lietas T-389/10 un T-419/10) (1)
   
   (Konkurence - Aizliegtas vienošanās - Priekšspriegojuma tērauda Eiropas tirgus - Cenu noteikšana, tirgus sadale un apmaiņa ar konfidenciālu komercinformāciju - Lēmums, ar kuru konstatēts LESD 101. panta pārkāpums - Vienots, salikts un turpināts pārkāpums - Noilgums - 2006. gada pamatnostādnes naudas soda aprēķināšanai - Atbildības par pārkāpumu noteikšana mātesuzņēmumam - Samērīgums - Sodu un sankciju individualitātes princips - Neierobežota kompetence)
   (2015/C 302/41)
   Tiesvedības valoda – itāļu
   
      Lietas dalībnieki
   
   
      Prasītāji: Siderurgica Latina Martin SpA (SLM) (Ceprano, Itālija) (pārstāvji – G. Belotti un F. Covone, advokāti) (lieta T-389/10); un Ori Martin SA (Luksemburga, Luksemburga) (pārstāvji – P. Ziotti, advokāts) (lieta T-419/10)
   
      Atbildētāja: Eiropas Komisija (pārstāvji – sākotnēji B. Gencarelli, V. Bottka un P. Rossi, vēlāk V. Bottka, P. Rossi un G. Conte)
   
      Priekšmets
   
   Prasība atcelt un grozīt Komisijas 2010. gada 30. jūnija Lēmumu C(2010) 4387, galīgā redakcija, par LESD 101. panta un EEZ līguma 53. panta piemērošanas procedūru (Lieta COMP/38344 – Priekšspriegojuma tērauds), kurā grozījumi ir izdarīti ar Komisijas 2010. gada 30. septembra Lēmumu C(2010) 6676, galīgā redakcija, un Komisijas 2011. gada 4. aprīļa Lēmumu C(2011) 2269, galīgā redakcija
   
      Rezolutīvā daļa:
   
   
               1)
            
            
               apvienot lietas T-389/10 un T-419/10 sprieduma taisīšanas vajadzībām;
            
         
               2)
            
            
               Komisijas 2010. gada 30. jūnija Lēmuma C(2010) 4387, galīgā redakcija, par LESD 101. panta un EEZ līguma 53. panta piemērošanas procedūru (Lieta COMP/38344 – Priekšspriegojuma tērauds), kurā grozījumi ir izdarīti ar Komisijas 2010. gada 30. septembra Lēmumu C(2010) 6676, galīgā redakcija, un Komisijas 2011. gada 4. aprīļa Lēmumu C(2011) 2269, galīgā redakcija, 1. panta 16. punktu atcelt tiktāl, ciktāl ar to Siderurgica Latina Martin SpA (SLM) tiek vainota par dalību nolīgumu un saskaņotu darbību kopumā attiecībā uz priekšspriegojuma tērauda nozari iekšējā tirgū un Eiropas Ekonomikas zonā (EEZ) no 1997. gada 10. februāra līdz 1997. gada 14. aprīlim;
            
         
               3)
            
            
               atcelt Lēmuma C(2010) 4387, galīgā redakcija, kurā grozījumi ir izdarīti ar Lēmumu C(2010) 6676, galīgā redakcija, un Lēmumu C(2011) 2269, galīgā redakcija, 2. panta 16. punktu;
            
         
               4)
            
            
               SLM uzliktā naudas soda apmērs ir samazināts no EUR 19,8 miljoniem līdz EUR 19 miljoniem, no kuriem EUR 13,3 miljoni ir uzlikti atbilstoši solidārajai atbildībai ar Ori Martin SA; ievērojot Regulas (EK) Nr. 1/2003 23. panta 2. punktā paredzēto maksimālo 10 % likumisko apmēru no kopējā apgrozījuma, SLM uzliktā naudas soda galīgais apmērs ir EUR 1,956 miljoni;
            
         
               5)
            
            
               prasības pārējā daļā noraidīt;
            
         
               6)
            
            
               Komisija sedz savus tiesāšanās izdevumus, kā arī atlīdzina divas trešdaļas SLM un vienu trešdaļu Ori Martin tiesāšanās izdevumu;
            
         
               7)
            
            
               SLM sedz vienu trešdaļu savu tiesāšanās izdevumu;
            
         
               8)
            
            
               Ori Martin sedz divas trešdaļas savu tiesāšanās izdevumu.
            
         
      (1)  OV C 301, 6.11.2010.